I-yob 3
La̱m I-yob kɛ cäŋ däpkädɛ
1
Kɛ kɔrɛ cu I-yob cäŋ ëë dapkɛ ni jɛ lam. 
2
Kä cuɛ wee i̱,
3
“A cäŋ ëë dapkɛ ni ɣä thil,
kɛnɛ wäär ëë lar
kɛ jɛ thi̱n i̱,
‘Ca dho̱o̱l dap.’
4
A cäŋ ɛmɔ la muuth.
A Kuoth /ci diɛɛr kɛ jɛ,
kä a thil buay mi te thi̱n.
5
A muth kɛnɛ ti̱eep li̱eth naŋ jɛ.
Kä a wuɔ̱n ciɛŋ ni jɛ,
kä ate ni muuth thi̱n.
6
Ɛn wäär ɛmɔ a muth bath jɛ!
A jɛ /ci te rɛy ni̱ni runä,
kä a jɛ /ca kuɛn rɛy päthni.
7
A wäär ɛmɔ la rol.
A thil jɔw tɛthkä lɔaac
mi liɛŋkɛ thi̱n.
8
A nɛy tin la läm lamkɛ cäŋ ɛmɔ,
nɛy tin la lamkɛ nyaŋ.
9
A ciɛr bakädɛ /ci käny
kä a jɛ liip bak ɣɔaa
mi /ci bi ben,
a cäŋɛ ni po̱o̱t ɣɔaa a
/cɛ nɛn,
10
kɛ ɣöö /kenɛ maar pen ɣöö
bɛ ɣä dap,
a cä rik ti̱ti̱ dee nɛn.
11
“Ɛŋu /ka̱n li̱w ni mëë
dapkɛ ɣä mɔ,
mëë ba̱a̱ raar jic?
12
Ɛŋu cua ɣä rɔm ɔ,
a bä lɛni luɛth?
13
Ɛn täämɛ dëë te piny muɔ̱ɔ̱n
kɛ mal.
Dëë te ni̱n rɛy lɔ̱ŋä,
14
kɛɛl kɛ lueek kɛnɛ kua̱r piɛny,
tëë ca rɔ̱ ta̱th ti̱ec däkä.
15
Kiɛ kɛɛl kɛ ruëëc tin tekɛ da̱a̱p,
tin ca dho̱rkiɛn thieŋ
kɛ läŋ in bo̱r.
16
Kä ɛŋu /ka̱n te tɔ̱ɔ̱wä mɔ
ce̱tkɛ gat mi /ka̱n dap,
ce̱tkɛ ruɔɔr mi tɔt mi
/ken buay ɣɔaa met nɛn?
17
Ɛn guäth ɛmɔ ci jiäk ŋuɔk thi̱n,
kä ci nɛy tin ci cuuc
kɛ la̱t lɔ̱ɔ̱ŋ thi̱n.
18
Kä nɛy tin ca yian ci yieykiɛn
wä piny,
kɛ ɣöö thilɛ jɔw raam in
yien kɛ mi lɛ̈ lɛ liŋ.
19
Ram mi luɔ̱thkɛ kɛnɛ ram
mi tɔt a thi̱n,
kä kuany ca lony kä kuäärɛ.
20
“Ɛŋu mɔ bä buay kä nɛy ti te
kɛ riɛk ɔ,
mɔ bä tëk kä nɛy ti bɛc
ciaaŋdiɛn ɔ?
21
Kɛn görkɛ ni lia̱a̱
kä /ca jɛ jek,
görkɛ ni lia̱a̱ ce̱tkɛ nɛy
ti görkɛ ni kuak.
22
Kɛn nɛy tin tɛth lo̱ckiɛn,
kɛ ɣöö cikɛ cop rɛy kɔ̱kä.
23
Ɛŋu ka̱mkɛ tëk ram mi ci duɔ̱pkɛ
bath ɔ,
ram mi ci Kuoth duɔ̱pkɛ
ga̱k thi̱n?
24
Ɣän ram mi ku ben ni jiath
lɔacdä ce̱tkɛ mi̱eth,
kä waaw ni merkä ce̱tkɛ pi̱w.
25
Kɛ ɣöö min luɔ̱thä ci ben ni jɛn,
min dualä kɛ jɛ ci tuɔ̱k
ni jɛn kä ɣä.
26
Ɣän thilɛ ɣä mal, kɛnɛ päl piny,
thilɛ ɣä lɔ̱a̱ŋ,
te ni rik wan ɔ.”
